section_heading: Velikosrpska agresija
paragraph_text: Nakon Nataše Kandić, iste informacije iznosi Vladimir Popović, šef Ureda za informiranje Vlade Republike Srbije u vrijeme Zorana Đinđića, u intervjuu za beogradsku Televiziju B92 u svibnju 2007. godine. On tvrdi da mu je nekadašnji šef srbijanske Službe državne bezbednosti Jovica Stanišić ispričao da je zamjenik predsjednika Srpske radikalne stranke Tomislav Nikolić osobno u selu Antin u Hrvatskoj 1991. godine ubio više civila. "On je '91., on lično, u selu Antin, zapadna Baranja, prilikom posjete nekom dobrovoljačkom odredu SRS, došao kao funkcioner, i kad se tamo pekao vol, janjetina na ražnju i kad se malo napio, navečer je, kako bi im pokazao da je i on pravi Srbin, uzeo kalašnjikov i neke babe i dede, i njih jedno deset, petnaest pobio i bacio ih u bazen", iznosi Vladimir Popović o Tomislavu Nikoliću pred televizijskim kamerama.<ref>[http://www.portaloko.hr/clanak/dindicev-suradnik-tvrdi-kako-je-nikolic-u-baranji-1991-pobio-vise-civila-video/0/31041/ "Četnik - Predsjednik: Đinđićev suradnik tvrdi kako je Nikolić u Baranji 1991. pobio više civila (VIDEO)"], PortalOko prema "Dalmacija News", 22. svibnja 2012.